अपराध निवारण समिति का धरना नारनौल में 30 को
अपराधनिवारण समिति की एक बैठक रविवार को यादव धर्मशाला महेंद्रगढ़ के प्रांगण में सुनील यादव रिवासा की अध्यक्षता में संपन्न हुई। बैठक के दौरान निर्णय लिया गया कि 30 दिसंबर को सुबह दस बजे लघु सचिवालय नारनौल में धरना-प्रदर्शन किया जाएगा।
बैठक को संबोधित करते हुए सुनील यादव रिवासा ने बताया कि महेंद्रगढ़ क्षेत्र में हो रहे अपराधों के खिलाफ 14 दिसंबर को सर्व जातीय महापंचायत द्वारा अपराध निवारण समिति का गठन किया गया था। उन्होंने बताया कि सरताज जनसेवा ग्रुप के चेयरमैन प्रदीप माजरा से डॉ. कुलदीप खायरा द्वारा 25 लाख रुपए की रंगदारी मांगने तथा नहीं देने पर जान से मारने की धमकी का एक ज्ञापन मुख्यमंत्री हरियाणा सरकार को उपायुक्त के माध्यम से दिया गया था। ज्ञापन में माध्यम से दस दिन के समय के दौरान अपराधी को गिरफ्तार करने की मांग की गई थी परंतु 10-12 दिन बीत जाने के बाद भी पुलिस प्रशासन ने डॉ. कुलदीप को गिरफ्तार करने के लिए कोई ठोस कदम नहीं उठाया। सुनील यादव ने बताया कि अपराध निवारण समिति के सदस्य 30 दिसंबर को सुबह यादव धर्मशाला में एकत्रित होंगे तथा वहां से लघु सचिवालय नारनौल पहुंचकर धरना प्रदर्शन कर अपराधियों को गिरफ्तार करने की मांग करेंगे।
hin_Deva hin_Deva hin_Deva